Sonny Bono

Salvatore Phillip ”Sonny” Bono (16. helmikuuta 1935 Detroit, Michigan – 5. tammikuuta 1998 Lake Tahoe, Kalifornia) oli yhdysvaltalainen popmuusikko ja republikaanisen puolueen poliitikko.

Bono tuli tunnetuksi Sonny & Cher -duosta, jonka toisena jäsenenä oli hänen silloinen puolisonsa Cher. Hänellä oli myös vähäisempi ura näyttelijänä, hän esiintyi muun muassa komediaelokuvassa Hei, taas me lennetään! (1982). 

Bono istui Yhdysvaltain edustajainhuoneen jäsenenä Kalifornian 44. vaalipiiristä vuodesta 1995, kunnes kuoli hiihtotapaturman aiheuttamiin vammoihin 5. tammikuuta 1998. Hän oli poliittisen uransa aikana ennättänyt lisäksi toimia Palm Springsin pormestarina vuosina 1988–92.

Kuollessaan Bono oli naimisissa Mary Bonon kanssa.

Lähteet

Aiheesta muualla
 Sonny Bonon muistokirjoitus Helsingin Sanomissa

Yhdysvaltain edustajainhuoneen jäsenet
Yhdysvaltalaiset laulajat
Yhdysvaltalaiset näyttelijät
Yhdysvaltalaiset republikaanipoliitikot
Skientologit
Kalifornialaiset poliitikot
Amerikanitalialaiset
Vuonna 1935 syntyneet
Vuonna 1998 kuolleet